Indigo Girls

Indigo Girls ― американско фолк-рок музичко дуо од Атланта, составено од Ејми Реј и Емили Салиерс.

Во 1987 година сами го објавиле нивниот прв студиски албум. По ова, групата соработувала со големите издавачки куќи Epic Records и Hollywood Records, а од 2007 година повторно работеле самостојно. Во 1990 година, групата добила Греми награда за најдобар современ фолк албум.

Indigo Girls активно се залагаат за правата на сексуалните малцинства и заштита на животната средина. Тие се сметаат за геј икони.

 Историја на групата 

 Почетоци 
Ејми Реј и Емили Салиерс се запознале како ученички во основно училиште, а додека оделе во средно училиште почнале да се дружат и да настапуваат заедно, прво под името „The B-Band“, а потоа како „Салиерс и Реј“.

Во 1985 година го усвоиле името Indigo Girls, а една година подоцна издадоа EP со тоа име. Во 1987 година го објавиле нивниот прв студиски албум, Strange Fire. Албумот бил објавен во 7.000 примероци и не предизвикал позначителен интерес. 

 Epic Records (1988–2006) 
По успехот со 10,000 Maniacs, Трејси Чепмен и Сузан Вега, Epic Records одлучил да ангажира други женски фолк-кантавторки; Epic потпишал договор со Indigo Girls во 1988 година. Вториот албум, насловен Indigo Girls и објавен во 1989 година, бил многу успешен. Стигнал до 22-то место на табелата на албуми Билборд 200, бил сертифициран како платинест албум, а во 1990 година бил награден со Греми награда за најдобар современ фолк-албум.

Во 1990 година, групата го претставила нивниот трет албум Nomads Indians Saints, кој бил со послаб квалитет во однос на неговиот претходник, иако добил златен статус и номинација за Греми. Пролетта 1992 година, Indigo Girls го издале нивниот четврти албум, Rites of Passage, кој дебитирал на 22-то место на топ-листите и до крајот на годината бил сертифициран со платина. Две години подоцна бил објавен албумот Swamp Ophelia,  кој дебитирал на 9-то место на листата и станал златен. Следниот студиски албум на Indigo Girls бил издаден пролетта 1997 година, под наслов Shaming of the Sun. Две години подоцна, бил објавен седмиот албум Come on Now Social.

Retrospective, компилациски албум со две нови песни, бил објавен во 2000 година, а Become You следел две години подоцна. Нивниот последен студиски албум со Epic бил All That We Let In, издаден во 2004 година кој бил придружен со турнеја. На 14 јуни 2005 година, тие го издадоа Rarities, збирка од Б страни и ретки песни со што била исполнета обврската за бројот на албуми од нивниот договор со Epic.

 Hollywood Records (2006–07) 
мини|250x250пкс| Indigo Girls на настап во 2005 година.
Откако си заминале од Epic, Indigo Girls потпишале договор за пет снимки со Hollywood Records. Нивниот прв (и единствен) албум со Hollywood, Despite Our Differences бил издаден на 19 септември 2006 година. За време на турнејата за поддршка на албумот во 2007 година, дискографската куќа го раскинала договорот со групата.

 Самостојна работа (2007–сега) 
десно|мини| Настап во Филмор во Шарлот, Северна Каролина во 2018 година
ел
Дуото ги продолжило да работи како независна група. Во 2009 година, тие самостојно го издале албумот Poseidon and the Bitter Bug. Албумот бил дистрибуиран од Vanguard Records. Групата потоа ги објавила албумите: Holly Happy Days (2010), Beauty Queen Sister (2011) и One Lost Day (2015). Исто така, во 2010 година била објавена колекција од два диска Staring Down the Brilliant Dream со снимки од концертни изведби.

Во 2017 година, Indigo Girls биле на турнеја низ САД изведувајќи ја нивната музика аранжирана за симфониски оркестар. По повеќе од 50 концерти, во 2018 година издале двоен албум во живо под наслов Indigo Girls Live with the University of Colorado Symphony Orchestra. Во 2020 година, го објавиле студискиот албум Look Long.
.

 Дискографија 

 Студиски албуми 

 1985 : Indigo Girls - EP
 1989 : Strange Fire
 1989 : Indigo Girls
 1990 : Nomads, Indians, Saints
 1992 : Rites of Passage 
 1994 : Swamp Ophelia
 1997 : Shaming of the Sun
 1999 : Come On Now Social
 2002 : Become You 
 2004 : All That We Let In
 2006 : Despite Our Differences
 2009 : Poseidon and the Bitter Bug 
 2010 : Holly Happy Days
 2011 : Beauty Queen Sister
 2015 : One Lost Day
 2020 : Look Long

 Албуми во живо 

 1991 : Back on the Bus, Y'all
 1995 : 1200 Curfews
 2004 : Perfect World - Maxi Single de 3 chansons live.
 2010 : Staring Down the Brilliant Dream

 Компилации 

 1995 : 4.5: The Best of the Indigo Girls - Disponible en Angleterre seulement
 2000 : Retrospective
 2005 : Rarities
 2009 : Playlist: The Very Best of Indigo Girls
 2013 : The Essential Indigo Girls - 2 CD

 Наводи 

 Надворешни врски 

Категорија:Добитници на Греми
Категорија:Дуети
Категорија:Американски фолк-рок музички групи
Категорија:Музички групи основани во 1985 година
Категорија:Американски LGBT луѓе